./data/phi0426/phi001/phi0426.phi001.perseus-lat1.xml
Ubi eum ab incolis non recipe-rentur, ideo quod fama de victoria Caesaris praeeueurrisset, vi oppido potiti in medio foro lignis coacervatis omnibusque rebus eorum congestis ignem subiciunt atque eius oppidi incolas cuiusque generis aetatisque vivos constrictosque in flammam coiciunt atque ita acerbissimo adficiunt supplicio; deinde protinus Uticam perveniunt  Superiore tempore M  Cato, quod in Uticensibus propter beneficium legis Iuliae parum suis partibus praesidi esse existimaverat, plebem inermem oppido eiecerat et ante portam bellicam castris fossaque parvula dumtaxat muniverat ibique custodiis circumdatis habitare coegerat; senatum autem oppidi custodia tenebat  Eorum castra ei equites adorti expugnare coeperunt, ideo quod eos Caesaris partibus favisse sciebant, ut eis interfectis eorum pernicie dolorem suum ulciscerentur  Uticenses animo addito ex Caesaris victoria lapidibus fustibusque equites reppulerunt  Itaque postea quam castra non potuerant potiri,